EkBass/fiwiki-20250220-pages-articles huggingface dataset:
Shakti Kapoor

Shakti Kapoor (oik. Sunil Kapoor; s. 3. syyskuuta 1952 Delhi) on intialainen näyttelijä. Hänet tunnetaan parhaiten roistomaisista ja koomisista rooleistaan hindinkielisissä elokuvissa. Hän voitti parhaan koomisen roolin Filmfare Awards -palkinnon elokuvasta Raja Babu vuonna 1995. == Yksityiselämä == Kapoor on taustaltaan punjabi. Hän meni naimisiin Shivangi Kolhapuren kanssa vuonna 1982. Heillä on kaksi lasta, näyttelijät Siddhanth Kapoor ja Shraddha Kapoor. == Valikoitu filmografia == * Himmatwala (1983) * Hero (1983) * Mawaali (1983) * Tohfa (1984) * Karma (1986) * Vijay (1988) * ChaalBaaz (1989) * Baap Numbri Beta Dus Numbri (1990) * Raja Babu (1994) * Andaz Apna Apna (1994) * Loafer (1996) * Judwaa (1997) * Hum Saath-Saath Hain (1999) * Indian (2001) * Animal (2023) == Lähteet == == Aiheesta muualla == * * Luokka:Intialaiset näyttelijät Luokka:Vuonna 1952 syntyneet Luokka:Elävät henkilöt
Niklas Anttila

Niklas Anttila (s. 28. joulukuuta 2001) on suomalainen frisbeegolfaaja, joka on voittanut frisbeegolfin Suomen-mestaruuden vuosina 2020, 2022 ja 2023. Anttila voitti myös vuonna 2024 2 Disc Golf Pro Tourin Elite-series -kilpailua. sekä Euroopan-mestaruuden vuonna 2021. Anttila on sijoittunut frisbeegolfin major-turnauksissa kolme kertaa toiseksi: vuoden 2022 USDGC:ssa, vuoden 2023 Champions Cupissa ja vuoden 2024 frisbeegolfin MM-kilpailuissa. Anttila edustaa Vuorelan Veikkoja. Hän on ollut Discmanian sponsoripelaaja vuodesta 2018. == Ura == Anttila on pelannut heinäkuuhun 2022 mennessä 70:ssä PDGA:n alaisessa turnauksessa, joista hän on voittanut 19. Hänen korkein reitattu kierroksensa on 1071, jonka hän pelasi Prodigy Disc Pro Tourilla Helsingissä 6.–8. toukokuuta 2022. Elokuussa 2021 Tšekin Benešovissa järjestetyissä frisbeegolfin EM-kilpailuissa Anttila voitti kultaa 221 heiton tuloksella (43 alle parin). Vuonna 2022 Anttila saavutti tähän asti parhaimman suomalaisen major-turnaussijoituksen oltuaan toinen United States Disc Golf Championshipissä. Anttila johti kilpailua kolmella heitolla ennen viittä viimeistä väylää, mutta hävisi lopulta yhden heiton erolla turnauksen kaikkien aikojen nuorimpana voittaneelle vasta 17-vuotiaalle Gannon Buhrille. Anttila saavutti toisen major-turnauksen kakkostilansa huhtikuussa 2023 Champions Cupissa, jossa hävisi yhdysvaltalaiselle Isaac Robinsonille. Anttila saavutti ensimmäisenä suomalaisena Disc Golf Pro Tourin turnausvoiton voitettuaan maaliskuussa 2024 Texasin Austinissa pelatun The Open at Austin -turnauksen. Tammikuussa 2024 Anttila solmi uuden nelivuotisen yhteistyösopimuksen kiekonvalmistaja Discmanian kanssa. Hän nousi valmistajan korkeimpaan Sky Teamiin. == Saavutukset == Lähde: PDGA === Major-turnaukset === * MM- kilpailut: toinen 2024 * USDGC: toinen 2022 * Champions Cup: toinen 2023 ja 2024 === Disc Golf Pro Tour === Turnausvoitot * The Open at Austin 2024 === EM-kilpailut === * voitto 2021 === SM-kilpailut === * voitto 2020, 2022 ja 2023 == Muuta == Anttila kirjoitti ylioppilaaksi keväällä 2020. Hän suoritti varusmiespalveluksensa Karjalan lennostossa Rissalassa. == Lähteet == Luokka:Suomalaiset frisbeegolfaajat Luokka:Vuonna 2001 syntyneet Luokka:Elävät henkilöt
Luettelo vuonna 1925 kuolleista henkilöistä

== Helmikuu == * 1. helmikuuta – Emma Ekwall, ruotsalainen taidemaalari (s. 1838) * 5. helmikuuta – Antti Aarne, suomalainen kansanrunouden ja satujen tutkija ja professori (s. 1867) * 20. helmikuuta – Ole O. Lian, norjalainen ammattiyhdistysjohtaja (s. 1868) * 24. helmikuuta – August Fredrik Arppe, suomalainen näyttelijä, teatterinjohtaja ja näytelmäkirjailija (s. 1854) == Maaliskuu == * 2. maaliskuuta – Benjamin Anneberg, suomalainen asianajaja, varatuomari, senaattori, poliitikko ja kansanedustaja (Suomalainen puolue) (s. 1865) * 5. maaliskuuta – Clément Ader, ranskalainen insinööri, keksijä ja lentämisen uranuurtaja (s. 1841) * 12. maaliskuuta – Arkadi Avertšenko, venäläinen kirjailija, sanomalehtimies ja satiirikko (s. 1881) * 22. maaliskuuta – Nils Claus Ihlen, norjalainen poliitikko (s. 1855) * 28. maaliskuuta – August Fredrik Airanne, suomalainen päätoimittaja, nimismies ja suomentaja (s. 1871) == Huhtikuu == * 3. huhtikuuta – Alfred de Tarde, ranskalainen kirjailija, ekonomisti, toimittaja ja pormestari (s. 1880) * 14. huhtikuuta – Robert Rannikko, suomalainen maanviljelijä, kaupunginvouti ja valtiopäivämies (s. 1850) == Toukokuu == * 18. toukokuuta – Kaarle Prusi, suomalainen maanviljelijä, päätoimittaja ja valtiopäivämies (s. 1854) * 27. toukokuuta – Zélé Agricola, suomalainen taidemaalari (s. 1838) * 28. toukokuuta – Georg Leopold Topelius, suomalainen sotilas, juristi, virkamies, kartanonomistaja ja valtiopäivämies (s. 1856) * 30. toukokuuta – Samuel Koskinen, suomalainen koristemaalari ja maalarimestari (s. 1850) == Kesäkuu == * 22. kesäkuuta – Juho Heikki Lauste, suomalainen maanviljelijä ja valtiopäivämies (s. 1858) == Heinäkuu == * 22. heinäkuuta – Oscar Wilhelm Andstén, suomalainen merikapteeni ja valtiopäivämies (s. 1847) * 26. heinäkuuta – Antonio Ascari, italialainen autourheilija ja Grand Prix -mestari (s. 1888) == Elokuu == * 8. elokuuta – Paavo Kasurinen, suomalainen maanviljelijä ja valtiopäivämies (s. 1849) * 16. elokuuta – August Artur Jusélius, suomalainen pankinjohtaja, tuomari, valtiopäivämies, varatuomari ja hovioikeudenneuvos (s. 1857) == Syyskuu == * 1. syyskuuta – Erik Karanen, suomalainen pappi, valtiopäivämies ja rovasti (s. 1854) * 16. syyskuuta – Isak Andersson, suomalainen maanviljelijä, poliitikko ja kansanedustaja (SDP) (s. 1881) == Lokakuu == * 24. lokakuuta – Sanna Aaltonen, suomalainen ryijyjen kutoja (s. 1853) == Marraskuu == * 6. marraskuuta – Olaf Nordhagen, norjalainen arkkitehti (s. 1883) * 20. marraskuuta – Alexandra, tanskalaissyntyinen prinsessa, Yhdistyneen kuningaskunnan kuningatar 1901–1910, kuningataräiti ja Edvard VII:n puoliso 1863–1910 (s. 1844) * 28. marraskuuta – Ole Andreas Furu, norjalainen poliitikko (s. 1841) == Joulukuu == * 17. joulukuuta – Carl Alexander Armfelt, suomalainen kreivi, virkamies, kartanonomistaja, varatuomari ja arkistonhoitaja (s. 1850) * 25. joulukuuta – Anton von Alfthan, suomalainen vapaaherra ja teollisuusjohtaja (s. 1858) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 1925
Wilfrid Stinissen

Wilfrid Stinissen (oik. nimeltään Georges Celest Arthur Stinissen ; 10. tammikuuta 1927 Antwerpen, Belgia – 30. marraskuuta 2013 Tågarp, Ruotsi) oli belgialais-ruotsalainen katolinen pappi, karmeliittamunkki ja kirjailija. Stinissen liittyi karmeliittoihin vuonna 1943 munkkikokelaana ja sai nimen Wilfrid. Hän antoi luostarilupauksensa vuonna 1944, ja hänet vihittiin papiksi vuonna 1951. Hän väitteli filosofian tohtoriksi vuonna 1959. Stinissen muutti asumaan Ruotsiin vuonna 1967 ja asui kuolemaansa saakka Norrabyn karmeliittaluostarissa. Hän oli tuottelias hengellinen kirjailija ja hänen teoksensa olivat tunnettuja myös Suomessa. Tuotannossaan hän käsitteli spiritualiteettia, kontemplaatiota ja rukouselämää. ==Bibliografia== ===Suomennetut teokset=== * * * * * * * * * * * * * * * ==Lähteet== Luokka:Belgialaiset papit Luokka:Belgialaiset tietokirjailijat Luokka:Ruotsalaiset kristilliset kirjailijat Luokka:Ruotsalaiset papit Luokka:Ruotsalaiset tietokirjailijat Luokka:Katolinen kirkko Ruotsissa Luokka:Karmeliitat Luokka:Vuonna 1927 syntyneet Luokka:Vuonna 2013 kuolleet
Valt Ernštreit

Valt Ernštreit (26. toukokuuta 1974 Riika) on liiviläinen kulttuurivaikuttaja, kielentutkija ja kieliaktivisti. Hän on työskennellyt 1990-luvun alusta alkaen liiviläisen kulttuurin parissa. Hän valmistui ylioppilaaksi Riiassa vuonna 1991 ja maisteriksi vuonna 2002 itämerensuomalaisten kielten oppiaineesta Tarton yliopistosta. Vuonna 2011 hän valmistui Tarton yliopistosta tohtoriksi. Ernštreitin väitöskirja käsitteli liivin kirjakielen kehitystä. Vuodesta 2018 lähtien Ernštreit on työskennellyt Latvian yliopiston Liiviläisten instituutissa professorina ja julkaissut lukuisia tieteellisiä artikkeleita koskien liiviläisiä ja liivin kieltä. == Lähteet == Luokka:Liiviläiset henkilöt Luokka:Professorit luokka:Fennougristit Luokka:Vuonna 1974 syntyneet Luokka:Elävät henkilöt
Himmeätädyke

Himmeätädyke (Veronica opaca) on ratamokasvien (Plantaginaceae) heimoon, tädykkeiden (Veronica) sukuun kuuluva yksivuotinen kasvilaji. Himmeätädyke muistuttaa peltotädykettä (Veronica agrestis) ja kiiltotädykettä (Veronica polita). Himmeätädyke on erotettavissa peltotädykkeestä kukkien värin, hedelmien ulkonäön sekä karvoituksen perusteella. Kiiltotädykkeestä se on puolestaan erotettavissa verhiönliuskojen sekä hedelmien ulkonäön perusteella. Himmeätädyke on ruohovartinen kasvi, joka voi kasvaa noin 20 cm korkeaksi. Sen varret ovat kasvutavaltaan maanmyötäisiä. Lehdet ovat mattamaisen harmaan- tai tummanvihreitä ja laidoiltaan nyhä- tai hammaslaitaisia. Kukat sijaitsevat yksittäin lehtihangoissa ja ovat perällisiä. Väriltään kukat ovat syvänsinisiä ja himmeätädyke kukkii keväästä loppukesälle. Verhiönliuskat ovat kapeansuikeita, tylppäkärkisiä ja leveimmillään keskeltä. Hedelminä olevat kodat ovat leveän herttamaisia, lähes kaksi kertaa pituutensa levyisiä, lyhytperäisiä sekä karvaisia. Himmeätädyke kasvaa runsasravinteisilla ihmisvaikutteisilla kasvupaikoilla, etupäässä pelloilla ja perunamailla. Himmeätädykettä tavataan lähinnä Keski- ja Itä-Euroopassa, Ranskan itäosista Bulgariaan ja Venäjälle sekä pohjoisessa Norjan, Ruotsin ja Suomen eteläosiin ulottuvalla alueella. Suomessa himmeätädykettä tavataan lähinnä Ahvenanmaalta sekä paikoitellen mantereelta etelärannikon tuntumasta. Yksittäisiä vanhoja havaintoja on myös Oulun seudulta sekä Pohjois-Karjalasta. Himmeätädykkeen tieteellinen lajinimi (opaca) tulee latinan sanasta opacus (suom. matta, mattamainen) viitaten mattavihreisiin lehtiin. == Lähteet == == Aiheesta muualla == * Laji.fi: Himmeätädyke (Veronica opaca) * Pohjolan kasvien pauloissa: Veronica opaca - himmeätädyke Luokka:Tädykkeet
Hanns von Zobeltitz

Hanns von Zobeltitz, kirjailijanimi Hanns von SpielbergZobeltitz, Hanns von, Tietosanakirja osa 10. Tietosanakirja-osakeyhtiö 1917 (1853 Spiegelbergin linna, Sternberg, nyk. Poźrzadło, Puola – 1918 Bad Oeynhausen, SaksaZobeltitz, Hanns von, BnF 15.11.2014, viitattu 28.11.2020 ) oli saksalainen kirjailija. Hän osallistui vapaaehtoisena Ranskaa vastaan käytyyn sotaan 1870–1871 ja jatkoi sen jälkeen upseerina vuoteen 1891, jolloin hän aloitti toimittajana kahdessa lehdessä Daheim ja Velhagens und Klasings Monatshefte. Zobeltitz kirjoitti suosittuja romaaneja, jotka olivat eloisia ja hyvin kirjoitettuja, toisinaan muutakin kuin viihderomaaneja.Zobeltitz. 1. Hanns von Zobeltitz Nordisk familjebok 33. 1922 Hanns von Zobeltitz ja Fedor von Zobeltitz ovat veljeksiä.Zobeltitz. 2. Karl Maria Fedor, Nordisk familjebok 33. 1922 ==Teokset (valikoima)== * Die generalsgöhre, 1897 * Talmi, 1898 * Lichterfelderstrasse 1a, 1899 * Arbeit, 1904 * Auf märkischer Erde, 1910 * Sieg, 1912 == Lähteet == Luokka:Saksalaiset sotilaat Luokka:Saksalaiset toimittajat Luokka:Saksalaiset kirjailijat Luokka:Saksankieliset kirjailijat Luokka:Vuonna 1853 syntyneet Luokka:Vuonna 1918 kuolleet
Sinkut paljaana

Sinkut paljaana on suomalainen tositelevisiosarja. Sarjan jaksot julkaistiin Yle Areenassa 1. tammikuuta 2021 ja ne esitetään Yle TV2:ssa 27. tammikuuta alkaen. Ohjelmassa on mukana kuusi julkisuudesta tunnettua naista, jotka etsivät elämänkumppania ja menevät sokkotreffeille pelkistetysti ilman normaalia ehostus- ja pukeutumistyyliä. Meikittömien deittien jälkeen naiset valitsevat yhden ehdokkaista toisille treffeille. Jokainen jakso keskittyy yhden sinkun ympärille muiden sinkkunaisten ja juontajan ollessa mukana tukijoukkoina sekä sohvaraatina. Sarjassa ovat mukana Amanda Harkimo, Miss Helsinki Kelly Kalonji, TikTokista tuttu Kaisa Nieminen, kauneusalan vaikuttaja Johanna ”Pinksu” Marjomaa, bloggaaja Saara Kemiläinen sekä Temptation Islandista tuttu Isabell Jansson. Ohjelmaa juontaa Emma Karasjoki. == Jaksot == Jakso Nimi Pääosassa 1 Sä oot valtakunnan kaunein nainen Amanda Harkimo 2 On vaikeaa olla, kun ei ole täydellinen Kelly Kalonji 3 Miksi kukaan olisi tämmöisen kanssa? Kaisa Nieminen 4 Voisitko kuvitella tantraavasi? Johanna ”Pinksu” Marjomaa 5 Ei ulkonäkö tee bimboksi Saara Kemiläinen 6 Anteeksi miesten puolesta Isabell Jansson == Lähteet == Luokka:2020-luvun suomalaiset tositelevisiosarjat Luokka:Yle TV2:n televisio-ohjelmat
Fedor von Zobeltitz

Karl Maria Fedor von Zobeltitz (1857 Spiegelberg, Brandenburgin provinssi (nyk. Poźrzadło) – 1934 Berliini, SaksaZobeltitz, Fedor von, Bnf päivitetty 15.1.2014, viitattu 8.12.2020 ) oli saksalainen kirjailija. Hän oli muutaman vuoden upseerina ja toimi sen jälkeen ammattilehtien toimittajana, muun muassa kirjanystävien lehden Zeitschrift für Bucherfreunde 1897–1909, ja keskittyi kirjoittamiseen. Hänen teoksensa ovat viihderomaaneja.Zobeltitz. 2. Karl Maria Fedor, Nordisk familjebok 33. 1922 Fedor von Zobeltitz ja Hanns von Zobeltitz ovat veljeksiä. ==Suomennettu teos== * Nuori maailmannainen (Eine junge dame von Welt), suom. Elsa Soini. Hämeenlinna: Karisto 1922 == Lähteet == ==Aiheesta muualla== Luokka:Saksalaiset sotilaat Luokka:Saksalaiset toimittajat Luokka:Saksalaiset kirjailijat Luokka:Saksankieliset kirjailijat Luokka:Vuonna 1857 syntyneet Luokka:Vuonna 1934 kuolleet
The Kids Are Alright

The Kids Are Alright on brittiläisen rockyhtyeen The Whon kappale, joka julkaistiin yhtyeen vuoden 1965 esikoisalbumilla My Generation. Kappaleen on säveltänyt ja sanoittanut Pete Townshend. Se sijoittui Britannian singlelistan sijalle 41. syyskuussa 1966. Goldfinger, Green Day, Patti Smith sekä The Tubes ovat tehneet kappaleesta coverversion. ”The Kids Are Alright” sijoittui Pitchforkin The Best Songs of the 1960s -listan sijalle 34. vuonna 2006. ==Lähteet== Luokka:Vuoden 1965 kappaleet Luokka:The Whon kappaleet
Tiit

Tiit on virolainen miehen etunimi, joka kuuluu Viron 50 yleisimmän miehennimen joukkoon. Se on yksi Titus-nimen muunnelmista. Toisaalta Tiit voi olla myös lyhentymä nimistä Dietrich ja Theodorik. Tiit-nimeä käytetään myös Suomessa. Digi- ja väestötietoviraston mukaan se on vuoteen 2023 mennessä ollut etunimenä noin 530–540 miehellä. == Tunnettuja Tiitejä == * Tiit Aleksejev (s. 1968), virolainen kirjailija ja historioitsija * Tiit Made (s. 1940), virolainen taloustieteilijä, professori ja poliitikko * Tiit Madisson (1950–2021), virolainen poliitikko * Tiit Riisalo (s. 1967), virolainen poliitikko * Tiit Sokk (s. 1964), virolainen koripallovalmentaja, koripalloilija ja olympiavoittaja * Tiit Terik (s. 1979), virolainen poliitikko * Tiit-Rein Viitso (1938–2022), virolainen kielitieteilijä ja professori * Tiit Vähi (s. 1947), virolainen poliitikko ja Viron entinen pääministeri == Lähteet == Luokka:Etunimet
Hamiltonin piirikunta (Florida)

Hamiltonin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 14 428 vuonna 2019. Piirikunnan hallintokeskus on Jasperin kaupunki. Piirikunta perustettiin 26. joulukuuta 1827. == Lähteet == == Aiheesta muualla == Luokka:Floridan piirikunnat
Leijona (vaatemerkki)

Leijona on suomalainen vaatemerkki, joka on 1910-luvulta asti ollut monen eri yrityksen käytössä monessa eri muodossa, sekä tavaramerkkinä että yhtiönimen osana. Nykyisin merkkiä käyttää työvaatteita markkinoiva Leijona Group Oy, joka kuuluu tanskalaislähtöiseen Fristads Kansas -konserniin. Leijona-merkin otti ensimmäisenä käyttöön K. E. Heikkilän ja Heikki Kestilän Tampereelle 1919 perustama pukutehdas Heikkilä & Kestilä muodossa Leijonapuku. Merkillä markkinoitiin yrityksen valmistamia, Suomen ensimmäisiä tehdastekoisia miesten valmispukuja. Heikkilä & Kestilä Oy fuusioitui maaliskuussa 1931 vuonna 1920 perustetun, sotilaspukimia valmistaneen Vaatetus Osakeyhtiön kanssa yhtiöksi nimeltä Yhtyneet Pukutehtaat Oy. Se käytti Leijona-merkkiä valmistaessaan muun muassa univormuja Suomen armeijalle.Vaatturitietokanta: Heikkilä & Kestilä Oy, Tampere. Viitattu 8.12.2020. SOK osti vuonna 1941 Yhtyneet Pukutehtaat Oy:n ja muodosti siitä tytäryhtiön nimellä Yhtyneet Pukutehtaat Leijona. Siihen kuuluneen Tampereen pukutehtaan nimeksi muutettiin 1972 Oy Leijona-Pukine Ab. Nalkalan kaupunginosassa toiminut pukutehdas toimi tämännimisenä aina vuoteen 1983 saakka.Jouni Keskinen: Kaupunginosa III – Nalkala, Rakennuskannan muutokset, Koskesta voimaa -sivusto Vuonna 1988 osuuskaupparyhmät EKA ja SOK yhdistyivät, ja niiden yhteisen vaatetusteollisuuden nimeksi tuli pariksi vuodeksi Meira Oy Leijona. Vuonna 1991 vaatevalmistaja Rissanen osti koko liiketoiminnan, ja nimi muuttui muotoon Rissanen Oy Leijona. Vuonna 1993 tämän yrityksen toimiva johto osti koko liiketoiminnan, ja nimeksi tuli Leijona-Pro Oy. Vuonna 1996 tanskalainen Kansas A/S osti Leijona-Pron, joka liitettiin seuraavana vuonna toiminnallisesti osaksi yhtiön Fristads-divisionaa. Vuonna 1999 Kansas A/S:n ja Wenaas A/S:n fuusiosta syntyi emoyhtiö Kansas Wenaas A/S. Sen nimi muuttui vuonna 2003 muotoon Kwintet A/S, ja samalla Leijona-Pro Oy muuttui nimelle Kwintet Leijona Oy. Vuonna 2015 Kwintet-konserista tuli Fristads Kansas Group ja Suomen-yhtiöstä Leijona Group Oy. ==Lähteet== Luokka:Vaatemerkit
Columbian piirikunta (Florida)

Columbian piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 71 686 vuonna 2019. Piirikunnan hallintokeskus on Lake Cityn kaupunki. Piirikunta perustettiin 4. helmikuuta 1832. == Lähteet == == Aiheesta muualla == Luokka:Floridan piirikunnat
Bakerin piirikunta (Florida)

Bakerin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 29 210 vuonna 2019. Piirikunnan hallintokeskus on Macclennyn kaupunki. Piirikunta perustettiin 8. helmikuuta 1861. == Lähteet == == Aiheesta muualla == Luokka:Floridan piirikunnat
Alachuan piirikunta

Alachuan piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 269 043 vuonna 2019. Piirikunnan hallintokeskus on Gainesvillen kaupunki. Piirikunta perustettiin 29. helmikuuta 1824. == Lähteet == == Aiheesta muualla == Luokka:Floridan piirikunnat
Remy de Gourmont

Remy de Gourmont (4. huhtikuuta 1858 – 27. syyskuuta 1915)Gourmont, Remy de, BnF 2.7.2020, viitattu 8.12.2020 oli ranskalainen kirjailija. Hän oli 1883–1891 Kansalliskirjaston palveluksessa, johti 1889 Mercure de France -aikakauskirjan elvytystä ja kirjoitti monen alan tekstejä, jotka osoittavat psykologista silmää, kiinnostusta alitajunnan tutkimiseen ja esitystavan räväkkyyttä. Gourmontin kiinnostuksesta mystiikkaan on syntynyt Le latin mystique (1892). Kirjallisuudesta ja filosofiasta kirjoittavana kriitikkona hän on julkaissut useita esseekokoelmia ja laajat teokset Esthétique de la langue française (1899), Le problème du style (1902) ja Physique de l’amour (1903).Gourmont, Rémy de, Nordisk familjebok 33. 1922 Gourmont, Rémy de, Tietosanakirja osa 11. Tietosanakirja-osakeyhtiö 1922 Gourmontin viimeiseksi teokseksi jäi Pendant l’Orange, josta Anna-Maria Tallgren kirjoitti seuraavana vuonna Valvojassa: == Lähteet == ==Aiheesta muualla== Luokka:Ranskalaiset kirjailijat Luokka:Ranskalaiset kriitikot Luokka:Ranskalaiset esseistit Luokka:Vuonna 1858 syntyneet Luokka:Vuonna 1915 kuolleet
Washingtonin piirikunta (Florida)

Washingtonin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 25 473 vuonna 2019. Piirikunnan hallintokeskus on Chipleyn kaupunki. Piirikunta perustettiin 4. helmikuuta 1832. == Lähteet == == Aiheesta muualla == Luokka:Floridan piirikunnat
Calhounin piirikunta (Florida)

Calhounin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 14 105 vuonna 2019. Piirikunnan hallintokeskus on Blountstownin kaupunki. Piirikunta perustettiin 26. tammikuuta 1838. == Lähteet == == Aiheesta muualla == Luokka:Floridan piirikunnat
Ykslammi

Ykslammi on pieni lampi Hausjärvellä, Ryttylän taajaman lounaispuolella. Lampi on syntynyt hiekkaharjussa olevaan kuoppaan, mahdollisesti suppaan.Marika Paakkinen - Kokemäenjoen vesistön vesiensuojeluyhdistys ry - Hausjärven kunta - Hausjärven järvitutkimukset kesällä 2014 , hausjarvi.fi, julkaistu 17.11.2014, viitattu 8.12.2020. Lampi saa vetensä pääosin hiekkaharjusta suotautuvista vesistä, sillä lampeen ei laske ojia, eikä sieltä lähde ojia. Lammen suurin syvyys on 11 metriä. Lammen vesi oli kesällä 2014 tehtyjen tutkimusten mukaan lievästi sameaa, väritöntä ja vähähumuksista. Lammen vedenlaatu oli tyydyttävä, mutta tilaa heikensivät alusveden hapettomuus ja päällysveden lohonnut rehevyystaso. Sisäinen kuormitus oli poikkeuksellisen voimakasta. Veden hygieeninen laatu oli hyvä, sillä lämpökestoisten koliformisten bakteerien määrä oli vähäinen. Ykslammella on uimarantaUimapaikat ja avantouinti - Hausjärven kunta , hausjarvi.fi, viitattu 8.12.2020.Liikuntapaikkojen osoitetiedot - Hausjärven kunta , hausjarvi.fi, viitattu 8.12.2020., laavu, frisbeegolfrataYkslammi Discgolfpark - Visit Häme, visithame.fi, viitattu 8.12.2020., kuntoportaat, rantalentopallokenttä, petankkikenttä sekä Ryttylän kuntorata. Ykslammen läheisyydessä on myös Kakslammin luonnonsuojelualue, joka on ennen ollut soranottoalue.Mitä ihmettä? Sorakuoppa rauhoitettiin Hausjärvellä luonnonsuojelualueeksi | Yle Uutiset, yle.fi, julkaistu 12.10.2017, viitattu 8.12.2020. == Lähteet == Luokka:Hausjärven luonto
Indonesian ilmatieteen, ilmastotieteen ja geofysiikan laitos

Indonesian ilmatieteen, ilmastotieteen ja geofysiikan laitos (Indonesian: Badan Meteorologi, Klimatologi, dan Geofisika, lyhennys BMKG; ) on Indonesian pääkaupungista Jakartasta käsin johdettu ilmatieteellinen tutkimus- ja palvelulaitos. BMKG vastaa osasta Intian valtameren itäosaa toimiessaan ylläpitämänsä varoituskeskuksen (TCWC Jakarta) välityksellä osana kansainvälistä trooppisten hirmumyrskyjen seuranta- ja varoitusjärjestelmää. ==Lähteet== ==Aiheesta muualla== *Tropical Cyclone Warning Center Jakarta (bmkg.go.id) Luokka:Indonesian tiede ja tekniikka Luokka:Kansalliset ilmatieteelliset laitokset
Hirvisuo (Pöytyä)

Hirvisuo on Karinaisissa Pöytyällä sijaitseva, noin 200 hehtaarin suo. Hirvisuo sijaitsee Aurajoen ja Paimionjoen vedenjakaja-alueella ja siitä virtaavat vedet länteen Haapaojan ja Jalkalanjoen kautta Aurajokeen sekä etelään Tarvasjoen kautta Paimionjokeen. Hirvisuo on harvinaisia luonnontilaisia keidassoita, jolta löytyy myös kermejä ja kuljuja. Suo on maakuntakaavassa ehdotettu suojelukohteeksi. Hirvisuo on linnustoltaan monipuolinen, ja siellä on havaittu sekä uhanalaisia että silmälläpidettäviä lajeja kuten kapustarinta, kurki, kalatiira, töyhtöhyyppä, kuovi, keltavästäräkki ja niittykirvinen. Hirvisuo on katsottu sopivaksi opetuskohteeksi. == Lähteet == Luokka:Pöytyän suot Luokka:Karinainen
Libertyn piirikunta (Florida)

Libertyn piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 8 354 vuonna 2019. Piirikunnan hallintokeskus on Bristolin kaupunki. Piirikunta perustettiin 15. joulukuuta 1855. == Lähteet == == Aiheesta muualla == Luokka:Floridan piirikunnat
Malesian asevoimat

Malesian asevoimat vastaa Malesian puolustuksesta. Siihen kuuluu maa- ja ilmavoimat sekä laivasto. Asevoimat perustettiin 1. maaliskuuta 1933. == Lähteet == * == Aiheesta muualla == * Malesian asevoimien kalustomäärä *
Lafayetten piirikunta (Florida)

Lafayetten piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 8 422 vuonna 2019. Piirikunnan hallintokeskus on Mayon kunta. Piirikunta perustettiin 23. joulukuuta 1853. == Lähteet == == Aiheesta muualla == Luokka:Floridan piirikunnat
Apalsilliini

Apalsilliini (C25H23N5O6S) on penisilliineihin kuuluva orgaaninen yhdiste. Yhdistettä on käytetty lääketieteessä antibioottina, mutta se ei ole enää käytössä. == Ominaisuudet == Apalsilliinin antibioottiset ominaisuudet perustuvat muiden penisilliinien tavoin bakteerien soluseinän synteesin estoon. Se on suhteellisen laajakirjoinen antibiootti, mutta tehoaa erityisesti gramnegatiivisiin bakteereihin kuten Acinetobacter- ja Pseudomonas-sukujen lajeihin. Beetalaktamaaseja tuottaviin bakteereihin apalsilliini ei tehoa. == Haittavaikutukset == Apalsilliini voi aiheuttaa haittavaikutuksinaan veren hyytymisen heikentymistä ja kohonnutta veren kreatiinipitoisuutta. == Lähteet == == Aiheesta muualla == *Human Metabolome Database (HMDB): Apalcillin Luokka:Penisilliinit
Tiitu

Tiitu voi tarkoittaa seuraavia: * Tiitu, etunimi * Tiitu, sukunimenä: ** Kustaa Tiitu (1896–1990), kansanedustaja ja ministeri ** Saara Tiitu (s. 1995), pesäpalloilija ** Tapio Tiitu (s. 1944), urkutaiteilija ** Tero Tiitu (s. 1982), salibandyn pelaaja
Jean Marot

Jean Marot (1619–1679) oli ranskalainen arkkitehti ja varsinkin kaivertaja. Poikansa Danielin kanssa hän on piirtänyt ja kaivertanut lukuisia aikalaistensa töitä teoksiinsa Le magnifique château de Richelieu ja L’architecture française (1727, 1751), joka on aikakauden arkkitehtuurin tärkein lähde. Louvren pääfasadin toteutumaton ehdotus on kaiverruksena hänen kirjassaan.Marot. 1. Jean M. Tietosanakirja osa 11. Tietosanakirja-osakeyhtiö 1922 == Lähteet == ==Aiheesta muualla== Luokka:Ranskalaiset arkkitehdit Luokka:Kaivertajat Luokka:Vuonna 1619 syntyneet Luokka:Vuonna 1679 kuolleet
Tiitu (etunimi)

Tiitu on Suomessa käytetty etunimi, joka useimmiten on naisennimi. Se voi pohjautua nimeen Tilda tai Tiitus. Digi- ja väestötietoviraston mukaan Tiitu on vuoteen 2020 mennessä ollut Suomessa virallisena etunimenä noin 190–200 naisella. Tiitu-nimisiä miehiä on ollut korkeintaan parikymmentä. Tiitu-nimi ei ole mukana almanakassa, mutta se esiintyy Helsingin yliopiston almanakkatoimiston julkaisemissa koirien ja kissojen nimipäiväkalentereissa. Koirilla Tiitun nimipäivä on 25. helmikuuta, kissoilla 24. heinäkuuta. ==Tunnettuja Tiituja== * Tiitu Takalo (s. 1976), suomalainen sarjakuvataiteilija ==Lähteet== ==Aiheesta muualla== * Etunimien taivutus: Tiitu (Kotimaisten kielten keskuksen verkkojulkaisu) Luokka:Etunimet
PAGASA

PAGASA eli Filippiinien ilmatieteen, geofysiikan ja tähtitieteen palveluhallinto () on Filippiinien ilmatieteen laitoksen tehtävää hoitava valtiollinen tutkimuslaitos ja viranomainen. Laitoksen päätoimipaikka sijaitsee Manilan suurkaupunkialueella, Quezon Cityn tiedepuistoalueella. PAGASA on kehittynyt vuonna 1865 perustetun Manilan ilmatieteellisen observatorion pohjalta. ==Lähteet== ==Aiheesta muualla== Luokka:Filippiinien tiede ja tekniikka Luokka:Kansalliset ilmatieteelliset laitokset
Marot

Marot ja Marót ovat muun muassa seuraavien henkilöiden sukunimiä: * Clément Marot (1496–1544), ranskalainen runoilija * Daniel Marot (1663–1752), ranskalainen arkkitehti ja kaivertaja * Jean Marot (n. 1450 – n. 1526), ranskalainen runoilija * Jean Marot (n. 1619 – 1679), ranskalainen arkkitehti ja kaivertaja * Péter Marót (1945–2020), unkarilainen miekkailija
Sokki (taloustiede)

Taloustieteessä sokki (myös šokki tai shokki) on odottamaton tai arvaamaton tapahtuma, joka vaikuttaa talouteen joko myönteisesti tai kielteisesti. Teknisesti se on arvaamaton muutos eksogeenisissa tekijöissä - toisin sanoen sellaisissa tekijöissä, joita ei voida selittää taloudellisella mallilla - jotka voivat vaikuttaa endogeenisiin taloudellisiin muuttujiin. Taloudellisten muuttujien, kuten tuotanto ja työllisyys, vaste sokin aikana ja sitä seuraavina aikoina mitataan impulssivastefunktiolla. == Sokkien tyypit == Teknologinen sokki on sellainen, joka johtuu tuottavuuteen vaikuttavasta teknologisesta kehityksestä. Jos sokki johtuu rajoitetusta tarjonnasta, sitä kutsutaan tarjontasokiksi ja se johtaa yleensä tietyn tuotteen hinnankorotuksiin. Toimitusisku voi johtua onnettomuuksista tai katastrofeista . Yksi esimerkki vuoden 2008 Länsi-Australian kaasukriisistä, joka johtui putkilinjan räjähdyksestä Varanus-saarella. Inflaatiosokki tapahtuu, kun hyödykkeiden hinnat nousevat äkillisesti (esim. Valtion tukien laskun jälkeen), vaikka kaikkia palkkoja ei mukauteta välittömästi koko yhteiskunnassa (tämä johtaa tilapäiseen ostovoiman menetykseen monille kuluttajille); tai että tuotantokustannukset alkavat ylittää yritysten tuloja (esimerkiksi energian hintojen nousun jälkeen). Kysyntäsokki on äkillinen muutos yksityisten menojen rakenteessa, erityisesti kulutusmenojen tai yritysten investointimenojen. Rahapoliittinen shokki on kyse, kun keskuspankki muuttaa yllättäen tapaansa säädellä korkoa tai rahan tarjontaa. Finanssipoliittinen sokki on odottamaton muutos valtion menoissa tai kerättyjen verojen määrässä. Mikrotaloustieteessä sokkeja tutkitaan myös kotitalouksien tasolla, kuten terveys-, tulo- ja kulutussokkeja. Negatiiviset yksilöiden ja kotitalouksien taloudelliset sokit voivat johtua esimerkiksi työpaikan menetyksestä. Positiiviset häiriöt voivat johtua arpajaisten voittamisesta. Esimerkiksi kehityksen mikrotaloustieteessä tutkitaan kotitalouden tulohäiriöiden ja kotitalouksien kulutustason välistä suhdetta, jotta ymmärrettäisiin kotitalouden kykyä vakuuttaa itsensä (testataan täyden vakuutuksen hypoteesia). == Poliittinen vaikutus == Taloudelliset häiriöt vaikuttavat poliittisiin mieltymyksiin. Kokemus negatiivisista häiriöistä, kuten työpaikkojen menetys, saa ihmiset suosimaan uudelleenjakoa ja laajempaa sosiaalipolitiikkaa. Jotkut todisteet osoittavat, että negatiiviset taloudelliset häiriöt saavat ihmiset menettämään uskonsa poliittisiin järjestelmiin, vaikka tämä luottamuksen heikkeneminen on usein väliaikaista ja palautumassa ajan myötä. Pieni osa äänestäjistä voi muuttaa äänestystapaansa alkaa sokin seurauksena tukea poliitikkoja, jotka ovat eliitinvastaisia, populistisia tai vasemmistolaisia tai lopettaa osallistumisen vaaleihin. Positiiviset taloudelliset häiriöt ovat yhteydessä siihen, että luottamus valtion instituutioihin lisääntyy. == Katso myös == * Vuoden 1973 öljykriisi == Lähteet == Luokka:Makrotaloustiede
Lillträsket (Rånejoki, Rörån, Norriån)

Lillträsket on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön. == Maantietoa == Lillträsket on 1,4 kilometriä pitkä, 0,5 kilometriä leveä ja sen pinta-ala on 51 hehtaaria eli 0,51 neliökilometriä. Se sijaitsee Stor-Lappträsketin itäpuolella ja se jää Sör- Lappträskbergetin taakse. Matkaa pohjoisessa sijaitsevaan kylään on 4,5 kilometriä. Järven ympäristö on tasaista moreenimaata, joka on soistunut etenkin järven kaakkoisrannoiltaan. Se on vain 2,4 metriä syvä, mutta siinä on kuitenkin yksi saari. Järvi on autio eikä sinne tule tietä. == Luontoarvoja == Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallio (10,0 %). Muut alueet ovat erilaisia vesistöjä. == Vesistösuhteet == Lillträsket kuuluu Rånejoen vesistössä (päävesistötunnus 7) Rånejoen sivujoen Rörånin valuma-alueeseen . Rörånin valuma-alueen pinta-ala on noin 1 057 neliökilometriä (km²), joka on noin 25 % koko vesistön 4 207 km² pinta-alasta. Rörånin keskivirtaama (MQ) sen joensuussa on 11,7 m³/s . Järvi on lasku-uomansa lähdejärvi ja sen valuma- alueen pinta-ala on 7,65 km². Valuma-alueeseen kuuluu lyhyt puro, joka alkaa kilometrin päässä Håkanstjärnenistä ja se virtaa avosuon läpi laskien Lillträsketin luoteispäähän. Lillträsketin luusuassa sen keskivirtaama arvioidaan olevan 0,098 m³/s . Lillträskbäcken laskee kahden kilometrin päässä Stor-Lappträsketiin. Sen laskujoki Rörån yhtyy Rörånin kylässä Överstbyträsketiin, joka kuuluu Rånejoen vesireittiin. Rånejoki laskee Perämereen Råneåssa Luulajassa. == Lähteitä == === Huomautuksia === === Viitteet === Luokka:Rånejoen vesistön järvet Luokka:Rörånin valuma-alue Luokka:Bodenin järvet
Black Lightning (televisiosarja)

Black Lightning on yhdysvaltalainen supersankarisarja, joka perustuu DC Comicsin sarjakuvahahmoon Mustaan Salamaan. Sarjan esittäminen aloitettiin Yhdysvalloissa 16. tammikuuta 2018 The CW -kanavalla. Televisiosarja kuuluu Arrowverse-kokonaisuuteen. Sarjasta julkaistiin neljä tuotantokautta. Neljäs tuotantokausi jäi sarjan viimeiseksi. == Rooleissa == == Tuotantokaudet == Kausi Jaksot Ensiesitys Avausjakso Päätösjakso 1 13 16. tammikuuta 2018 17. huhtikuuta 2018 2 16 9. lokakuuta 2018 18. maaliskuuta 2019 3 16 7. lokakuuta 2019 9. maaliskuuta 2020 4 13 8. helmikuuta 2021 24. toukokuuta 2021 == Lähteet == == Aiheesta muualla == * Viralliset verkkosivut * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset scifi-sarjat Luokka:2020-luvun yhdysvaltalaiset draamasarjat Luokka:DC-universumiin perustuvat televisiosarjat Luokka:The CW:n televisio-ohjelmat Luokka:Yhdysvaltalaiset toimintasarjat
Georg Elias Müller

Georg Elias Müller (1850–1934) oli saksalainen psykologi. Hän oli vuodesta 1881 filosofian professorina Göttingenin yliopistossa. Häntä pidetään muun muassa Wilhelm Wundtin ohella kokeellisen psykologian merkittävänä kehittäjänä.Hilde A. Lechner, Larry R. Squire, and John H. Byrne, 100 Years of Consolidation – Remembering Müller and Pilzecker, Learning Memory Hän oli luonnontieteellisen psykologian perustajia ja assosiaatiopsykologian edustaja.Müller, Georg Elias. Otavan Iso tietosanakirja, osa 6, palsta 150 Tieteellisen uransa alussa Müller teki kokeellisia tutkimuksia psykofysiikan ja aistien tarkkaavaisuuden alalla (Zur Grundlegung der Psycho-physik, 1878). Myöhemmin hän aloitti kokeelliset muistitutkimukset ja on julkaisuissaan selvittänyt reproduktiomekaniikan peruslait. Julkaisuista merkittäviä ovat muun muassa Alfons Pilzeckerin kanssa julkaistu Experimentelle Beiträge zur Lehre vom Gedächtnis (1900) ja Zur Analyse der Gedächtnistätigkeit und des Vorstellungsverlaufes (1913–1918).Müller, Georg Elias. Tietosanakirja osa 11. Tietosanakirja-osakeyhtiö 1922 Müller ja Pilzecker esittivät, että muistia on vahvistettava, jotta muistot säilyvät. Mekanismia sanotaan konsolidaatioksi eli muistijäljen vahvistumiseksi. He havaitsivat, että jos oppimisen ja muistiin palauttamisen välillä on häiriöitä aiheuttavia tekijöitä, tuoreen opitun materiaalin muistaminen vaikeutuu.Iikka Yli-Kyyny, Hidasaaltounen vahvistaminen unenaikaisilla äänillä ja sen vaikutus muistisuoritukseen, s. 12. Pro gradu, Helsingin yliopisto, 2016 == Lähteet == ==Aiheesta muualla== Luokka:Saksalaiset psykologit Luokka:Vuonna 1850 syntyneet Luokka:Vuonna 1934 kuolleet
The Soul & Jazz of Timo Lassy

The Soul & Jazz of Timo Lassy on saksofonistin Timo Lassyn ensimmäinen sooloalbumi. == Kappaleet == # # # # # # # # == Kokoonpano == * Timo Lassy – tenori,- baritonisaksofoni, huilu * Teppo Mäkynen – rummut, lyömäsoittimet, vibrafoni * Antti Lötjönen – basso * Georgios Kontrafouris – piano * Jukka Eskola – trumpetti * Mikko Mustonen – pasuuna == Aiheesta muualla == * The Soul & Jazz of Timo Lassy discogs.com -sivustolla Luokka:Timo Lassyn albumit Luokka:Vuoden 2007 albumit
Calayan

Calayan (Ilocano: Ili ti Calayan; Tagalog: Bayan ng Calayan, virallisesti Calayanin kunta) on kunta Luzoninsalmessa Filippiinien Cagayanin provinssissa. Vuonna 2015 kunnassa asui 16 702 ihmistä, ja kunnan maapinta-ala on 494,53 neliökilometriä. Calayannin kunta muodostaa pääosan Babuyan saariryhmästä. Se koostuu yhteensä 24 vulkaanis- tai koralliperäisestä saaresta, joista viisi suurinta on asuttua: Babuyan, Camiguin, Calayan, Fuga ja Dalupiri. Saariryhmän Asutuista lounaisosassa sijaitseva Fuga kuuluu kuitenkin Calayanin naapurikunta Aparriin. Saariryhmän asukkaista monet ovat kalastajia tai maanviljelijöitä; joilla on vahva kulttuurisidos Luzoniin. Viljelykasveista juurekset, erityisesti bataatti, ovat suosittuja. Vulkaaninen Camiguin on tunnettu kuumista lähteistään. Saarista kehittynein on Calayan, ja se on antanut nimensä lentokyvyttömälle calayaninluhtakanalle, joka löydettiin vuonna 2004. == Lähteet == Luokka:Filippiinien maantiede
Villard de Honnecourt

Villard de Honnecourt (noin 1225 – 1250) oli ranskalainen arkkitehti, joka tunnetaan parhaiten luonnoskirjastaan, jonka aineiston hän kokosi työskennellessään muurarimestarina eri puolilla Eurooppaa. Kirja sisältää 1200-luvun arkkitehtuuria ja rakennusmenetelmiä koskevia luonnoksia ja muistiinpanoja. Honnecourt vietti suurimman osan elämästään kiertämällä muun muassa Reimsissä, Chartresissa, Laonissa, Meauxissa ja Lausannessa. Hän vieraili Unkarissa vuonna 1245, toimien luultavasti siellä arkkitehtina. Honnecourtin luonnokset osoittavat, että hän tunsi hyvin elinaikanaan rakennetut suuret kirkkorakennukset. Hänen omat työnsä eivät ole kovin tunnettuja, joskin hän on saattanut osallistua Saint-Quentinin katedraalin rakennustöihin. Muistiinpanoissaan Honnecourt kuvaa työskentelyään Lausannen katedraalin ruusuikkunan parissa. Honnecourtin luonnoskirja oli alun perin varattu luonnoksille, joissa kuvattiin hahmoja, joiden yllä oli kaapuja, joissa oli hyvin mutkikkaita laskoksia. Honnecourt päätyi kuitenkin lopulta laatimaan käsikirjan, joka antoi tarkat ohjeet eri esineiden valmistamiseen. Ohjeiden rinnalla oli niitä havainnollistavia piirustuksia. Honnecourt yhdisti kirjoituksissaan antiikin geometrian periaatteita, keskiaikaisten työpajojen tekniikkaa ja oman aikansa parhaita käytäntöjä. Hän kuvasi teknisiä prosesseja, mekaanisia laitteita, antoi ohjeita ihmis- ja eläinhahmojen valmistukseen sekä teki huomioita rakennuksista ja muistomerkeistä, joita hän oli itse nähnyt. Honnecourtin luonnoskirja on kiehtova näkymä 1200-luvun muurarimestarin erilaisiin kiinnostuksen kohteisiin ja käytännön työhön. Kirja on samalla aikalaiskuvaus siitä, kuinka gotiikan arkkitehtuuri levisi Euroopassa. == Luonnoskirjan piirroksia == Kuva:Perpetuum mobile villard de honnecourt.jpg|Ikiliikkujan kaaviokuva (Perpetuum mobile). Kuva:Villard de Honnecourt.jpg|Villard de Honnecourtin mahdollinen omakuva. Kuva:Reims Villard de Honnecourt.jpg|Reimsin katedraalia kuvaava piirros. Kuva:Villard De Honnecourt - Lion drawn from life - WGA25104.jpg|Elävästä mallista piirretty leijona. Kuva:Villard de Honnecourt - Sketchbook - 29.jpg|Kaksi apsidien toteutustapaa. Kuva:Villard de Honnecourt - Sketchbook - 10.jpg|Kaksi vihreää miestä sekä kasviornamentteja. == Lähteet == Luokka:Ranskalaiset arkkitehdit Luokka:Vuonna 1250 kuolleet
Ilves-Pallo

Ilves-Pallo on vuonna 1974 perustettu suomalainen jalkapallojoukkue. Joukkue perustettiin sen jälkeen, kun Ilves-Kissat ja Tampereen Palloilijat joutuivat taloudellisiin vaikeuksiin ja siirtyivät Ilves ry:n alaisuuteen. Ilves ry perusti kaksi joukkuetta, joista toinen oli Ilves-Pallo. == Historiaa == Ilves-Pallon syntyi sen jälkeen, kun Tampereen seudulla oli kahdeksan vuoden sisään yhdistetty moneen kertaan jalkapalloseuroja. Seuran juuret alkavat vuodesta 1966, kun Kalevan Pallo-Pojat (KalPo) yhdistettiin Tampellan Terään Tampellan kootessa tehdasjoukkuettaan. Uuden seuran nimeksi tuli Tampellan Pallo. Uusi seura yhdistettiin kuitenkin jo vuonna 1968 Tampereen Pallon (TaPa) kanssa, jolloin nimeksi vaihtui Tampellan Palloilijat. Vuonna 1971 TPV oli menossa konkurssiin. Tampellan Palloilijat maksoi seuran velat ja seurat päätettiin yhdistää keskenään. Uuden seuran nimeksi tuli TaPa. Lopulta vuonna 1974 myös TaPa oli päätynyt talousvaikeuksiin, kun sitä rahoittanut Tampella halusi päästä joukkueesta eroon. Seura siirrettiin yhtä lailla talousvaikeuksissa olevan Ilves-Kissojen kanssa Ilves ry:n alaisuuteen. Syntyi kaksi joukkuetta, joista Ilves-Pallo siirtyi pelaamaan Kakkoseen TaPan sarjapaikalle. === Ilves-Pallon synty === Vuonna 1975 Tampereen jäähalliin kutsuttiin Ilves-Kissoista ja Tampellan Palloilijoista kaksi joukkueellista pelaajia, joista koottiin kaksi joukkuetta Ilves ry:n alaisuuteen. Ilveksen valmentajaksi tuli Raimo Vasama ja Ilves-Pallon Heikki Majanlahti Ilves- Kissoista. Myöhemmässä vaiheessa pelaajat jaettiin vielä Ykkösessä aloittavaan Ilvekseen ja Kakkosessa aloittavaan Ilves-Palloon. Joukkueella ei ollut minkäänlaista johtokuntaa. Harjoitukset, pelien ajankohdat, kuljetukset, matkat vierasotteluihin ja muut käytännön järjestelyt hoiti Ilveksen toimisto. Toimisto sijaitsi entisessä Jäähovissa. Talvikaudella joukkue harjoitteli jäähallin kentällä. Samaa kenttää käytti myös Ilves. Vasama teetti harjoituksissa jääkiekosta tuttuja kiertoharjoituksia. Kesäharjoitukset olivat puolestaan Tammelassa, jossa joukkueen käytössä oli Kalevanpuistokadun suuntaisesti ruoho- ja hiekkakenttä.Ilves-Pallon ensimmäisen valmentajan Heikki Majanlahden haastattelu 10.12.2019 Ensimmäisen kauden jälkeen Ilves- Pallo tippui niukasti Kolmoseen. ==Lähteet== Luokka:Tamperelaiset urheiluseurat Luokka:Suomalaiset jalkapalloseurat
Brunein asevoimat

Brunein asevoimat vastaa Brunein puolustuksesta. Asevoimiin kuuluu ilma- ja maavoimat sekä laivasto. Asevoimat perustettiin 31. toukokuuta 1961. == Lähteet == == Aiheesta muualla == Luokka:Brunein asevoimat
Evita (nimi)

Evita on naisen etunimi. Se on espanjalainen deminutiivimuoto nimestä Eva. Digi- ja väestötietoviraston mukaan Suomessa on toukokuuhun 2024 mennessä tilastoitu yhteensä 414 Evitaa. == Nimipäivä == Evitalla ei ole suomalaista, suomenruotsalaista eikä ortodoksista nimipäivää, mutta Helsingin yliopiston almanakkatoimiston virallisessa koirien nimipäiväkalenterissa Evitan nimipäivä on 24. joulukuuta. Vuosina 1986–1992 Evitalla oli myös Ruotsin almanakassa nimipäivä 24. joulukuuta.Lindgren, Birgitta: Namnlängden och namnens placering under olika tider. – == Tunnettuja Evitoja == * Eva ”Evita” Perón (1919–1952), Argentiinan presidentin Juan Perónin puoliso == Lähteet == == Aiheesta muualla == * Etunimien taivutus: Evita (Kotimaisten kielten keskuksen verkkojulkaisu) Luokka:Etunimet
Ernst Emil Vilhelm Wärnhjelm

Ernst Emil Vilhelm Wärnhjelm (25. syyskuuta 1823 Vaasa – 4. huhtikuuta 1890 Helsinki) oli suomalainen upseeri ja valtiopäivämies. Wärnhjelmin vanhemmat olivat Vaasan läänin maaherra, kapteeni Herman Henrik Wärnhjelm ja Ottiliana Sofia Adlercreutz. Wärnhjelm tuli ylioppilaaksi 1841. Hän oli aliupseeri Suomen kaartissa 1842, portepévänrikki 1844 ja venäläisessä 2. tarkk’ampujapataljoonassa vänrikki 1846, aliluutnantti 1850 ja luutnantti 1852. Vuonna 1854 hän sai siirron 2. varikko- ja edelleen venäläiseen 3. tarkk’ampujapataljoonaan. Alikapteeniksi Wärnhjelm yleni 1855, mutta palasi takaisin Suomen kaartiin luutnanttina, missä hänestä tuli alikapteeni 1860, kapteeni 1863 ja everstiluutnantti 1871. Sotapalveluksesta Wärnhjelm erosi everstinä 1874 ja oli vielä sotaväen leski- ja orpokassan kassanhoitaja samasta vuodesta ja kamreeri vuodesta 1882. Sukunsa edustaja aatelissäädyssä hän oli valtiopäivillä 1863–1864, 1867, 1872 ja 1877–1878.Yrjö Kotivuori, Ylioppilasmatrikkeli 1640–1852: Ernst Emil Vilhelm Wärnhjelm. Verkkojulkaisu 2005. Viitattu 8.12.2020. Viipurin hovioikeuden varapresidentti Herman Georg Maria Wärnhjelm oli Ernst Emil Vilhelm Wärnhjelmin veli. ==Lähteet== Luokka:Suomalaiset everstit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1823 syntyneet Luokka:Vuonna 1890 kuolleet
Itä-Timorin parlamentti

Itä-Timorin parlamentti (tetumiksi , ) on Itä-Timorin yksikamarinen lainsäädäntöelin. Se koostuu maksimissaan 65 vaaleilla valitusta edustajasta, jotka valitaan listavaaleilla viiden vuoden välein. Vaaleissa sovelletaan kiintiötä naisille: vähintään joka kolmas puolueiden listoilla olevan ehdokkaan tulee olla nainen. == Historia == Vuonna 2000 Australia päätti rakennuttaa Itä-Timorin parlamenttitalon. Tämän lisäksi maahan kanavoitiin apua ensimmäisten parlamenttivaalien järjestämiseksi vuonna 2001. Avunanto oli osa yhteensä 150 miljoonan dollarin suuruista pakettia, joka käytettiin Itä- Timorin jälleenrakentamiseen.. Ensimmäisissä vaaleissa valittiin 88 edustajaa ja parlamentin tärkein tehtävä oli kirjoittaa maalle perustuslaki. Nykymuodossaan parlamentti aloitti toimintansa vuonna 2002, kun maan nykyinen perustuslaki astui voimaan. == Viimeisimmät vaalit == Viimeisimmät vaalit pidettiin 21. toukokuuta 2023. Suurimmaksi puolueeksi nousi CNRT, joka sai 42 % annetuista äänistä. == Luokka == Parlamentti Luokka:Kansalliset parlamentit
Nioro Tougouné Rangabé

Nioro Tougouné Rangabé on maalaiskunta ja sen keskuskylä Kayesin alueen Nioron piirissä Malissa. Se sijaitsee viisi kilometriä Niorosta pohjoiseen. Kunnassa on 13 200 ja kylässä 1 100 asukasta (vuonna 2009). Nioro Tougouné Rangabén kunta rajoittuu idässä Nioron piirin Yérérén, etelässä Nioron ja Gadiaba Kadielin sekä lännessä Gavinanén ja Diaye Couran kuntiin ja pohjoisessa Mauritaniaan. Seutu kuuluu Sahelin vyöhykkeeseen. Pinnanmuodostusta leimaavat tasangot ja kukkulat. Kasvillisuus on heinä- ja pensassavannia. Pysyviä vesistöjä ei ole. Kuntaan kuuluu 18 kylää. Asukkaat ovat etupäässä fulbeja. Lisäksi on wolofeja, soninkeja, bambaroita ja maureja. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, hirssi, maapähkinä, lehmänpapu ja vihannekset. Tuotantoeläimiä ovat naudat, lampaat, vuohet, aasit, kamelit, hevoset ja siipikarja. Lisäksi harjoitetaan käsityöammatteja ja pienimuotoista kaupankäyntiä. Sobela Débékouroubassa pidetään viikoittaiset markkinat. Nuoriso hakeutuu ansiotöihin kaupunkeihin ja ulkomaille. Palveluihin kuuluu yhdeksän alakoulua, yläkoulu, koraanikoulu, lukutaitokeskus, kaksi terveyskeskusta ja terveysasemaa sekä kolme viljavarastoa. Vesihuolto kattaa 82 prosenttia tarpeesta. Kunnassa on Malitelin ja Orangen matkapuhelinverkot, mutta ei sähköverkkoa. ==Lähteet== Luokka:Malin kunnat Luokka:Nioron piiri
Wałczin piirikunta

Wałczin piirikunta () on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 53 039\. Piirikunta jakautuu hallintokeskus Wałczin kaupunkikuntaan ja neljään maalaiskuntaan (Człopa, Mirosławiec, Tuczno sekä Wałcz). Wałczin piirikunnan pinta-alasta 55 prosenttia oli metsän peitossa vuonna 2018. Wałczin piirikunnan työttömyysaste oli vuoden 2018 lopussa 8,4 prosenttia. Vuoden 2019 lopussa Wałczin piirikunnassa oli 53 039 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 55 082 ja sen ennakoidaan vuoteen 2050 mennessä pienenevän 41 231 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 61 prosenttia ja eläkeikäisten 21,5 prosenttia väestön keski-iän ollessa 41,8 vuotta. Elävänä syntyi vuonna 2019 yhteensä 438 lasta. == Lähteet == Luokka:Länsi-Pommerin piirikunnat
Nowy Dwórin piirikunta

Nowy Dwórin piirikunta () on seuraavien kahden Puolan piirikunnan nimi: * Nowy Dwórin piirikunta, Pommerin voivodikunta * Nowy Dwórin piirikunta, Masovian voivodikunta
Reinhold Brix von Böningh

Reinhold Brix von Böningh (28. elokuuta 1818 Tallinna – 11. toukokuuta 1891 Porvoo) oli suomalainen virka- ja valtiopäivämies. Von Böninghin vanhemmat olivat kielenkääntäjä ja Suomen kauppa-asiamies Tallinnassa, hovineuvos Gustaf Fredrik von Böningh ja Anna Charlotta Böning ja puoliso vuodesta 1874 Ida Johanna Vilhelmina Lindeqvist (k. 1922). Von Böningh tuli ylioppilaaksi 1840. Hän harjoitti venäjän kieliopintoja Moskovassa 1843 ja suoritti kameraalitutkinnon 1847. Kenraalikuvernöörinkanslian ylimääräinen virkamies hänestä tuli 1849 ja kielenkääntäjä 1851. Von Böningh toimi Suomen kansalaisten oikeudenkäyntiavustajana Pietarissa ja Suomen passitoimiston virkamiehenä vuodesta 1855. Suomen valtiosihteerinviraston kirjaajana hän toimi 1863–1884. Von Böningh sai kollegiasessorin arvon 1864, hovineuvoksen arvon 1875 ja kollegineuvoksen arvon 1879. Valtiopäiväedustaja hän oli aatelissäädyssä 1877–1878 ja 1888.Yrjö Kotivuori, Ylioppilasmatrikkeli 1640–1852: Reinhold Brix von Böningh. Verkkojulkaisu 2005. Viitattu 8.12.2020. == Katso myös == * Von Böningh-suku ==Lähteet== Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1818 syntyneet Luokka:Vuonna 1891 kuolleet
Etta

Etta tarkoittaa seuraavia asioita ja henkilöitä: * Lentopalloseura ETTA, oululainen lentopalloseura * Oulun Etta, Oulu-seuran tunnuspalkinto vuoden oululaiselle * Etta, etunimi ** Etta Moten Barnett (1901–2004), yhdysvaltalainen näyttelijä ja laulaja ** Etta James (1938–2012), yhdysvaltalainen laulaja ** Etta Jones (1928–2001), yhdysvaltalainen laulaja ** Etta Scollo (s. 1958), italialainen laulaja * Etta (oik. Emmalotta Kanth, s. 1997), suomalainen rap-artisti * kuvitteellinen henkilö: ** Etta Candy, DC Comicsin sarjakuvahahmo.